**PARTI III. - FORMOLI TA’ INFORMAZZJONI SUPPLIMENTARI**

|  |
| --- |
| **Parti III.1.A**  Formola ta’ Informazzjoni Supplimentari Aġġornata\* dwar l-għajnuna għall-investiment reġjonali individwali  \* għadha ma ġietx adottata formalment |

Din il-formola ta’ informazzjoni supplimentari ma hijiex obbligatorja. Madankollu, huwa rrakkomandat li din timtela, flimkien mal-formola “Informazzjoni ġenerali”, għan-notifika ta’ kwalunkwe għajnuna għall-investiment individwali koperta mil-Linji Gwida dwar l-għajnuna reġjonali mill-Istat applikabbli mill-1 ta’ Jannar 2022 (RAG)[[1]](#footnote-1).

|  |
| --- |
| Ambitu |

* 1. **Raġunijiet għan-notifika tal-miżura:**

In-notifika tirrigwarda għajnuna individwali mogħtija skont skema u l-għajnuna mis-sorsi kollha li taqbeż il-livell limitu ta’ notifika. Jekk jogħġbok ipprovdi referenzi tal-għajnuna mill-Istat tal-iskemi tal-għajnuna kkonċernati approvati jew li ngħataw eżenzjoni ta’ kategorija:

|  |
| --- |
| … |

In-notifika tirrigwarda għajnuna individwali mogħtija barra minn skema (għajnuna *ad hoc*).

In-notifika tirrigwarda għajnuna mogħtija lil benefiċjarju li għalaq l-istess attività jew waħda simili[[2]](#footnote-2) fiż-ŻEE sentejn qabel id-data tal-applikazzjoni għall-għajnuna, jew li fil-mument tal-applikazzjoni għall-għajnuna jkollu l-intenzjoni li jagħlaq din l-attività fi żmien perjodu ta’ sentejn wara li jitlesta l-investiment li jrid jiġi ssussidjat.

Oħrajn (Jekk jogħġbok spjega)

|  |
| --- |
| … |

* 1. **Ambitu tal-miżura ta’ għajnuna notifikata**
     1. Jekk jogħġbok ikkonferma li l-benefiċjarju ma huwiex impriża f’diffikultà[[3]](#footnote-3)

|  |
| --- |
| … |

* + 1. Jekk jogħġbok ippreżenta kopja tal-formola tal-applikazzjoni u l-ftehim (abbozz) tal-għoti tal-għajnuna.

|  |
| --- |
| Informazzjoni addizzjonali dwar il-benefiċjarju, il-proġett tal-investiment u l-għajnuna |

* 1. **Benefiċjarju**
     1. Jekk jogħġbok identifika r-riċevitur(i) tal-għajnuna:

|  |
| --- |
| … |

* + 1. Jekk l-identità legali tar-riċevitur tal-għajnuna tkun differenti mill-impriża/i li tiffinanzja/jiffinanzjaw il-proġett jew mill-benefiċjarju/i attwali tal-għajnuna, jekk jogħġbok iddeskrivi dawn id-differenzi u identifika dawk l-impriżi l-oħrajn involuti.

|  |
| --- |
| … |

* + 1. Jekk jogħġbok agħti deskrizzjoni ċara tar-relazzjoni bejn il-benefiċjarju, il-grupp tal-intrapriżi li jagħmel parti minnu u intrapriżi assoċjati oħrajn, inklużi l-impriżi konġunti.

|  |
| --- |
| … |

* 1. **Il-proġett ta’ investiment**
     1. Jekk jogħġbok ipprovdi l-informazzjoni li ġejja dwar il-proġett ta’ investiment innotifikat:

|  |  |
| --- | --- |
| Data tal-applikazzjoni għall-għajnuna: |  |
| Data tal-bidu tax-xogħlijiet fuq il-proġett ta’ investiment: |  |
| Data tal-bidu tal-produzzjoni: |  |
| Data li fiha tintlaħaq il-kapaċità sħiħa tal-produzzjoni: |  |
| Tlestija ppjanata tal-proġett ta’ investiment: |  |

* + 1. Jekk in-notifika tkopri investiment f’żona “a” jew investiment minn SME[[4]](#footnote-4) (s) f’żona “c” (il-paragrafu 45 tal-RAG), jekk jogħġbok speċifika l-kategorija/i tal-investiment inizjali kkonċernat min-notifika (il-paragrafu 19(13) tal-RAG):

it-twaqqif ta’ stabbiliment ġdid

l-estensjoni tal-kapaċità ta’ stabbiliment eżistenti

id-diversifikazzjoni tal-output ta’ stabbiliment fi prodotti li qatt ma ġew prodotti fl-istabbiliment qabel

bidla fundamentali fil-proċess globali tal-produzzjoni tal-prodott(i) ikkonċernat(i) mill-investiment fl-istabbiliment

akkwiżizzjoni ta’ assi li jappartjenu għal stabbiliment li jkun għalaq jew li kien jagħlaq kieku ma nxtarax[[5]](#footnote-5).

* + 1. Jekk in-notifika tkopri investiment f’żona “c” minn intrapriża kbira, jekk jogħġbok speċifika l-kategorija/i tal-investiment inizjali kkonċernati min-notifika (il-paragrafu 19(14) u l-paragrafu 14 tal-RAG):

it-twaqqif ta’ stabbiliment ġdid

id-diversifikazzjoni tal-attività ta’ stabbiliment, bil-kundizzjoni li l-attività l-ġdida ma tkunx l-istess attività jew waħda simili għall-attività li kienet issir qabel fl-istabbiliment

id-diversifikazzjoni tal-output ta’ stabbiliment fi prodotti li ma kinux prodotti qabel fl-istabbiliment skont it-tliet kundizzjonijiet kumulattivi tal-paragrafu 14 tal-RAG[[6]](#footnote-6)

bidla fundamentali fil-proċess ta’ produzzjoni ġenerali tal-prodott(i) ikkonċernat(i) mill-investiment fl-istabbiliment skont it-tliet kundizzjonijiet kumulattivi tal-paragrafu 14 tal-RAG

l-akkwiżizzjoni ta’ assi li jappartjenu għal stabbiliment li għalaq jew li kien jagħlaq li kieku ma nxtarax, bil-kundizzjoni li l-attività l-ġdida li se ssir bl-użu tal-assi akkwistati ma tkunx l-istess attività jew waħda simili għall-attività mwettqa fl-istabbiliment qabel l-akkwiżizzjoni[[7]](#footnote-7)

* + 1. Jekk jogħġbok agħti deskrizzjoni qasira tal-proġett ta’ investiment li tispjega wkoll kif il-proġett ikkonċernat jaqa’ fi ħdan waħda jew aktar mill-kategoriji ta’ investiment inizjali indikati hawn fuq:

|  |
| --- |
| … |

* 1. **Kostijiet eliġibbli kkalkolati abbażi tal-kostijiet ta’ investiment**
     1. Jekk jogħġbok ipprovdi r-rendikont li ġej tal-kostijiet ta’ investiment totali eliġibbli f’valur nominali u skontat:

|  |  |  |
| --- | --- | --- |
|  | Kost totali eliġibbli (nominali)(°) | Kost totali eliġibbli (skontat)(°) |
| Studji preparatorji jew kostijiet ta’ konsulenza marbutin mal-investiment (SMEs biss) |  |  |
| Art |  |  |
| Bini |  |  |
| Impjant/makkinarju/tagħmir |  |  |
| Assi intanġibbli |  |  |
| Kost totali eliġibbli |  |  |

*(°) F’munita nazzjonali (ara wkoll il-punt 2.5 hawn taħt)*

* + 1. Jekk jogħġbok ikkonferma li l-assi akkwistati huma ġodda (il-paragrafu 27 tal-RAG)[[8]](#footnote-8).

|  |
| --- |
| … |

* + 1. Jekk jogħġbok ipprovdi evidenza sabiex turi li fil-każ ta’ SMEs mhux aktar minn 50 % tal-kostijiet ta’ studji preparatorji jew kostijiet ta’ konsulenza marbutin mal-investiment huma inklużi fil-kostijiet eliġibbli (il-paragrafu 28 tal-RAG).

|  |
| --- |
| … |

* + 1. Jekk jogħġbok ipprovdi evidenza sabiex turi li rigward l-għajnuna mogħtija lil intrapriżi kbar għal bidla fundamentali fil-proċess tal-produzzjoni, il-kostijiet eliġibbli jeċċedu d-deprezzament tal-assi marbutin mal-attività li għandha tiġi mmodernizzata matul it-3 snin fiskali ta’ qabel (il-paragrafu 29 tal-RAG).

|  |
| --- |
| … |

* + 1. Jekk jogħġbok ipprovdi referenza għall-bażi ġuridika jew spjega kif inhu żgurat li għall-għajnuna mogħtija għal diversifikazzjoni ta’ stabbiliment eżistenti, il-kostijiet eliġibbli jeċċedu b’mill-anqas 200 % l-valur kontabbli tal-assi li jkunu qegħdin jerġgħu jintużaw, kif irreġistrat fis-sena fiskali ta’ qabel il-bidu tax-xogħlijiet (il-paragrafu 30 tal-RAG). Jekk ikun xieraq, ipprovdi dokumentazzjoni li tinkludi d-*data* kwantitattiva rilevanti.

|  |
| --- |
| … |

* + 1. F’każijiet li jinvolvu l-lokazzjoni ta’ assi tanġibbli, jekk jogħġbok ipprovdi referenza għad-dispożizzjonijiet rilevanti fil-bażi ġuridika fejn huwa stipulat li l-kundizzjonijiet li ġejjin huma rispettati (il-paragrafu 31 tal-RAG) jew spjega kif dan jista’ jintlaħaq b’mod ieħor.
* fil-każ ta’ art u bini, il-lokazzjoni trid tkompli għal mill-anqas 5 snin wara d-data li fiha huwa mistenni li jitlesta l-investiment fil-każ ta’ intrapriżi kbar, u għal 3 snin fil-każ ta’ SMEs;

|  |
| --- |
| … |

* fil-każ ta’ impjanti jew makkinarju, il-lokazzjoni trid tieħu l-forma ta’ lokazzjoni finanzjarja u trid tinkludi obbligu għall-benefiċjarju tal-għajnuna sabiex jixtri l-assi malli jiskadi t-terminu tal-lokazzjoni.

|  |
| --- |
| … |

* + 1. Il-paragrafu 32 tal-RAG jistipula li fil-każ ta’ akkwiżizzjoni ta’ stabbiliment “*fil-prinċipju jenħtieġ li jitqiesu biss il-kostijiet tax-xiri tal-assi minn partijiet terzi mhux relatati max-xerrej*. *Madankollu, jekk membru tal-familja tas-sid oriġinali, jew impjegat, jieħu f’idejh intrapriża żgħira, il-kundizzjoni li l-assi jridu jinxtraw minn partijiet terzi mhux relatati max-xerrej ma tapplikax. It-tranżazzjoni trid isseħħ skont il-kundizzjonijiet tas-suq. Jekk l-akkwiżizzjoni tal-assi ta’ stabbiliment tkun akkumpanjata minn investiment addizzjonali eliġibbli għall-għajnuna reġjonali, il-kostijiet eliġibbli ta’ dak l-investiment addizzjonali jenħtieġ li jiġu miżjuda mal-kostijiet tal-akkwiżizzjoni tal-assi tal-istabbiliment.*”

Jekk huwa rilevanti fil-każ notifikat, spjega kif dawk il-kundizzjonijiet ġew issodisfati, billi tipprovdi dokumentazzjoni ta’ sostenn rilevanti.

|  |
| --- |
| … |

* + 1. Jekk il-kostijiet eliġibbli għall-proġett ta’ investiment jinkludu assi intanġibbli, spjega kif hu żgurat li se jiġu rrispettati l-kundizzjonijiet stabbiliti fil-paragrafi 33 u 34 tal-RAG[[9]](#footnote-9). F’każijiet bħal dawn jekk jogħġbok ipprovdi referenza preċiża għad-dispożizzjoni rilevanti fil-bażi ġuridika.

|  |
| --- |
| … |

* 1. **Kostijiet eliġibbli kkalkolati abbażi tal-kostijiet tal-pagi**
     1. Jekk jogħġbok:
* spjega kif il-kostijiet eliġibbli kkalkolati fuq il-bażi tal-kostijiet tal-pagi ġew stabbiliti (il-paragrafu 35 tal-RAG);
* spjega kif in-numru ta’ impjiegi maħluqin ġie kkalkolat b’referenza għall-paragrafu 19(16) tal-RAG;
* spjega kif il-kostijiet tal-pagi tal-persuni mqabbdin ġew stabbiliti b’referenza għall-paragrafu 19(33) tal-RAG; u
* pprovdi l-kalkoli u d-dokumentazzjoni rilevanti ta’ sostenn għaċ-ċifri.

|  |
| --- |
| …  … |

* 1. **Kalkolu tal-kostijiet eliġibbli skontati u l-ammont ta’ għajnuna**
     1. Jekk jogħġbok imla t-tabella ta’ hawn taħt bid-dettalji tal-kostijiet eliġibbli skont il-kategorija tal-kost eliġibbli li għandu jitħallas kemm idum il-proġett ta’ investiment:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Nominali/skontati | N-0° | N+1° | N+2° | N+3° | N+X° | Total° |
| Preparatorji  studji eċċ. (SMEs biss) | Nominali |  |  |  |  |  |  |
| Skontati |  |  |  |  |  |  |
| Art | Nominali |  |  |  |  |  |  |
|  | Skontati |  |  |  |  |  |  |
| Bini | Nominali |  |  |  |  |  |  |
|  | Skontati |  |  |  |  |  |  |
| Impjant/makkinarju/ | Nominali |  |  |  |  |  |  |
| tagħmir | Skontati |  |  |  |  |  |  |
| Assi intanġibbli | Nominali |  |  |  |  |  |  |
|  | Skontati |  |  |  |  |  |  |
| Kostijiet tal-pagi | Nominali |  |  |  |  |  |  |
|  | Skontati |  |  |  |  |  |  |
| Oħrajn (jekk jogħġbok speċifika) | Nominali |  |  |  |  |  |  |
|  | Skontati |  |  |  |  |  |  |
| Total | Nominali |  |  |  |  |  |  |
|  | Skontati |  |  |  |  |  |  |

*° F’munita nazzjonali*

Jekk jogħġbok indika d-data li fiha ġew skontati l-ammonti, kif ukoll ir-rata ta’ skont użata[[10]](#footnote-10):

|  |
| --- |
| … |

* + 1. Jekk jogħġbok imla t-tabella ta’ hawn taħt bid-dettalji tal-għajnuna nnotifikata (li se tkun) mogħtija għall-proġett ta’ investiment b’referenza għat-tip ta’ għajnuna applikabbli:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Nominali/skontati | N-0° | N+1° | N+2° | N+3° | N+X° | Total° |
| Għotja | Nominali |  |  |  |  |  |  |
|  | Skontati |  |  |  |  |  |  |
| Self | Nominali |  |  |  |  |  |  |
|  | Skontati |  |  |  |  |  |  |
| Garanzija | Nominali |  |  |  |  |  |  |
|  | Skontati |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Benefiċċju fuq it-taxxa | Nominali |  |  |  |  |  |  |
|  | Skontati |  |  |  |  |  |  |
| …. | Nominali |  |  |  |  |  |  |
|  | Skontati |  |  |  |  |  |  |
| …. | Nominali |  |  |  |  |  |  |
|  | Skontati |  |  |  |  |  |  |
| Total | Nominali |  |  |  |  |  |  |
|  | Skontati |  |  |  |  |  |  |

*° F’munita nazzjonali*

Jekk jogħġbok indika d-data li fiha ġew skontati l-ammonti, kif ukoll ir-rata ta’ skont użata:

|  |
| --- |
| … |

Għal kull tip ta’ għajnuna msemmija fit-tabella hawn fuq, jekk jogħġbok indika kif l-ekwivalenti tal-għotja huwa kkalkolat:

|  |
| --- |
| Self b’kundizzjonijiet favorevoli:  … |

|  |
| --- |
| Garanzija:  … |

|  |
| --- |
| Tnaqqis fit-taxxa:  … |

|  |
| --- |
| Oħrajn:  …. |

* + 1. Jekk kwalunkwe miżura ta’ għajnuna li għandha tingħata għall-proġett għadha ma hijiex definita, jekk jogħġbok indika dan, u spjega kif l-awtorità tal-għoti se tiżgura li l-intensità massima ta’ għajnuna applikabbli hija rispettata (il-paragrafu 93 u 94 tal-RAG):

|  |
| --- |
| … |

* + 1. Il-proġett huwa kofinanzjat minn xi wieħed mill-Fondi tal-UE implimentati taħt ġestjoni kondiviża (il-“Fondi”)? Jekk iva, jekk jogħġbok spjega taħt liema programm se jinkiseb dan il-finanzjament. Jekk jogħġbok indika wkoll l-ammont ta’ finanzjament mill-Fondi li se jkun involut.

|  |
| --- |
| … |

* + 1. Jekk il-benefiċjarju (fil-livell ta’ grupp) irċieva għajnuna għal investiment(i) inizjali wieħed (jew aktar) relatat(i) mal-istess attività jew waħda simili li bdiet fl-istess reġjun NUTS 3 tul perjodu ta’ 3 snin qabel id-data tal-bidu tax-xogħlijiet tal-proġett ta’ investiment notifikat (il-paragrafu 19(27) tal-RAG), ipprovdi dettalji tal-miżuri ta’ għajnuna għal kull wieħed mill-investimenti inizjali megħjuna preċedentement (billi tinkludi deskrizzjoni qasira tal-proġett ta’ investiment, id-data tal-applikazzjoni għall-għajnuna, id-data tal-għoti ta’ għajnuna, id-data tal-bidu tax-xogħlijiet, l-ammont(i) ta’ għajnuna u l-kostijiet eliġibbli[[11]](#footnote-11)).

|  |  |  |  |  |  |  |  |
| --- | --- | --- | --- | --- | --- | --- | --- |
|  | Kost ta’ investiment eliġibbli | Ammont tal-għajnuna mogħtija | Data tal-applikazzjoni | Data tal-għotja ta’ għajnuna | Data tal-bidu tax-xogħol | Deskrizzjoni qasira | Referenza/i tal-għajnuna |
| Proġett ta’ investiment inizjali 1 |  |  |  |  |  |  |  |
| Investiment inizjali. Proġett 2 |  |  |  |  |  |  |  |
| Proġett ta’ investiment inizjali 3 |  |  |  |  |  |  |  |
| … |  |  |  |  |  |  |  |

*° F’munita nazzjonali*

* + 1. Ikkonferma li l-ammont totali tal-għajnuna li se jingħata lill-proġett ta’ investiment inizjali ma jeċċedix l-“intensità massima tal-għajnuna” (kif definita fil-paragrafu 19(19) tal-RAG), billi jittieħed kont tal-intensità tal-għajnuna miżjuda għal SMEs (kif determinat fil-paragrafu 186 tal-RAG) u l-“ammont aġġustat tal-għajnuna” (kif definit fil-paragrafu 19(3) tal-RAG), fejn applikabbli. Jekk jogħġbok ipprovdi d-dokumentazzjoni u l-kalkoli rilevanti sabiex tappoġġa din il-konferma.

|  |
| --- |
| … |

* + 1. Ikkonferma li la l-ammont massimu tal-għajnuna approvat f’valur skontat, u lanqas l-intensità tal-għajnuna approvata ma jinqabżu jekk l-ammont tal-kostijiet eliġibbli jiddevja mill-ammont notifikat.

Iva

* + 1. Meta l-għajnuna li għandha tingħata għall-proġett ta’ investiment tkun se tingħata taħt diversi skemi ta’ għajnuna reġjonali jew akkumulata ma’ għajnuna *ad hoc*, jekk jogħġbok ikkonferma li l-intensità tal-għajnuna massima permissibbli li tista’ tingħata lill-proġett ġiet ikkalkolata bil-quddiem mill-ewwel awtorità tal-għoti u speċifika din l-intensità massima tal-għajnuna. Jekk jogħġbok spjega kif l-awtoritajiet tal-għoti se jiżguraw li dik l-intensità massima tal-għajnuna se tiġi rispettata (il-paragrafu 99 tal-RAG).
    2. Jekk l-investiment inizjali huwa marbut ma’ proġett ta’ Kooperazzjoni Territorjali Ewropea (KTE), jekk jogħġbok spjega b’referenza għad-dispożizzjonijiet stabbiliti fil-paragrafu 100 tal-RAG, kif tiġi stabbilita l-intensità massima tal-għajnuna applikabbli għall-proġett u l-benefiċjarji differenti involuti.

|  |
| --- |
| … |

|  |
| --- |
| Valutazzjoni tal-kompatibbiltà tal-miżura |

* 1. **Kontribut għall-iżvilupp reġjonali, effetti pożittivi u l-ħtieġa għal intervent mill-Istat** 
     1. Jekk jogħġbok:
* indika l-post eżatt tal-proġett megħjun (jiġifieri l-lokalità u r-reġjun NUTS 2 jew 3 li għalihom tappartjeni l-lokalità);
* ipprovdi dettalji dwar l-istatus tal-għajnuna reġjonali fil-mappa attwali tal-għajnuna reġjonali (jiġifieri jinsab f’żona eliġibbli għall-għajnuna reġjonali skont l-Artikolu 107(3)(a) jew (c)); u
* ipprovdi l-intensità massima tal-għajnuna applikabbli għal intrapriżi kbar,

|  |
| --- |
| … |

* + 1. Jekk jogħġbok spjega kif l-għajnuna se tikkontribwixxi għall-iżvilupp reġjonali u, jekk applikabbli, x’effetti pożittivi oħrajn jiġu prodotti mill-għajnuna?[[12]](#footnote-12)

|  |
| --- |
| … |

* + 1. Jekk in-notifika tikkonċerna applikazzjoni individwali għal għajnuna taħt skema, jekk jogħġbok spjega kif il-proġett jikkontribwixxi għall-għan tal-iskema u pprovdi dokumenti rilevanti ta’ sostenn (il-paragrafu 46 tal-RAG)?

|  |
| --- |
| … |

* + 1. Jekk in-notifika tikkonċerna għajnuna *ad hoc*, jekk jogħġbok spjega kif il-proġett jikkontribwixxi għall-istrateġija ta’ żvilupp taż-żona kkonċernata u pprovdi dokumenti rilevanti ta’ sostenn (il-paragrafu 53 tal-RAG)?

|  |
| --- |
| … |

* + 1. Jekk jogħġbok spjega kif hija implimentata d-dispożizzjoni li tirrikjedi li l-investiment jinżamm fiż-żona kkonċernata għal mill-anqas 5 snin (3 snin għall-SMEs) wara t-tlestija tiegħu (il-paragrafu 47 tal-RAG). Jekk jogħġbok ipprovdi r-referenza għad-dispożizzjoni rilevanti fil-bażi ġuridika (eż. il-kuntratt tal-għoti tal-għajnuna).

|  |
| --- |
| … |

* + 1. Fil-każijiet meta l-għajnuna hija kkalkolata fuq il-bażi tal-kostijiet tal-pagi, spjega kif hija implimentata d-dispożizzjoni li tirrikjedi li l-impjiegi jiġu maħluqa fi żmien 3 snin mit-tlestija tal-investiment u li kull impjieg maħluq mill-investiment jinżamm fiż-żona għal perjodu ta’ 5 snin (3 snin għall-SMEs) mid-data li l-post jimtela l-ewwel darba (il-paragrafu 36 tal-RAG). Jekk jogħġbok ipprovdi r-referenza għad-dispożizzjoni rilevanti fil-bażi ġuridika (eż. il-kuntratt tal-għoti tal-għajnuna).

|  |
| --- |
| … |

* + 1. Jekk jogħġbok ipprovdi referenza għall-bażi ġuridika jew uri li r-riċevitur(i) għandu/hom jagħmel/jagħmlu kontribuzzjoni ta’ mill-anqas 25 % tal-kostijiet eliġibbli, mir-riżorsi tiegħu/tagħhom stess jew permezz ta’ finanzjament estern, f’forma li hija eżenti minn kull appoġġ finanzjarju pubbliku[[13]](#footnote-13). (il-paragrafu 48 tal-RAG)

|  |
| --- |
| … |

* + 1. Ħadt impenn li twettaq Valutazzjoni tal-Impatt Ambjentali (“VIA”) għall-investiment? (il-paragrafu 49 tal-RAG)?

Iva

Le

Jekk le, spjega għaliex ma hijiex meħtieġa VIA għal dan il-proġett

|  |
| --- |
| … |

* 1. **Effett ta’ inċentiv tal-miżura**
     1. Jekk jogħġbok ikkonferma li xogħlijiet fuq l-investiment individwali nnotifikat bdew biss wara li saret l-applikazzjoni għall-għajnuna (il-paragrafu 62 tal-RAG). Jekk jogħġbok ipprovdi kopja tal-applikazzjoni għall-għajnuna mibgħuta lill-awtorità tal-għoti mill-benefiċjarju u evidenza dokumentarja tad-data tal-bidu tax-xogħlijiet.

|  |
| --- |
| … |

* + 1. Jekk jogħġbok spjega l-effett ta’ inċentiv tal-għajnuna billi tiddeskrivi x-xenarju kontrofattwali b’referenza għal wieħed miż-żewġ xenarji possibbli stabbiliti fil-paragrafu 59 tal-RAG.

|  |
| --- |
| … |

* + 1. Jekk l-għajnuna reġjonali hija mogħtija permezz ta’ fondi tal-politika ta’ koeżjoni jew il-FAEŻR f’żoni “a” għal investimenti meħtieġa sabiex jinkisbu standards stabbiliti mid-dritt tal-Unjoni, jekk jogħġbok spjega li ġej (u pprovdi dokumentazzjoni ta’ sostenn):
* X’inhu l-istandard ikkonċernat?
* Għaliex l-investiment huwa meħtieġ għall-ksib tal-istandard?
* Għaliex fin-nuqqas tal-għajnuna, ma jkunx profittabbli biżżejjed għall-benefiċjarju sabiex jagħmel l-investiment fiż-żona kkonċernata (il-paragrafu 61 tal-RAG)

|  |
| --- |
| … |

* 1. **Adegwatezza tal-miżura**
     1. Jekk in-notifika tikkonċerna għajnuna *ad hoc*, jekk jogħġbok uri kif l-iżvilupp taż-żona kkonċernata jiġi żgurat aħjar permezz ta’ din l-għajnuna minflok b’għajnuna taħt skema jew tipi oħrajn ta’ miżuri (il-paragrafu 83 tal-RAG):

|  |
| --- |
| … |

* + 1. Jekk l-għajnuna tingħata f’forom li jipprovdu vantaġġ finanzjarju dirett[[14]](#footnote-14), jekk jogħġbok uri għaliex forom oħrajn ta’ għajnuna li potenzjalment ifixklu anqas, bħas-self bil-quddiem li jitħallas lura jew forom ta’ għajnuna li huma bbażati fuq strumenti ta’ dejn jew ta’ ekwità[[15]](#footnote-15) ma humiex adattati (il-paragrafu 85 tal-RAG):

|  |
| --- |
| … |

* 1. **Proporzjonalità tal-miżura**
     1. Għal każijiet tax-Xenarju 1, jekk jogħġbok ipprovdi l-informazzjoni li ġejja (jew irreferi għall-partijiet rilevanti tax-xenarju kontrofattwali ppreżentat) (il-paragrafu 96 tal-RAG):
* il-kalkolu tar-Rata ta’ Redditu Interna (“IRR”) tal-investiment bl-għajnuna u mingħajrha[[16]](#footnote-16):

|  |
| --- |
| … |

* informazzjoni dwar punti ta’ riferiment rilevanti għall-kumpanija (eż. rati normali ta’ redditu meħtieġa mill-benefiċjarju sabiex iwettaq proġetti simili, il-kost tal-kapital tal-kumpanija kollha, punti ta’ riferiment rilevanti tal-industrija):

|  |
| --- |
| … |

* spjegazzjoni tar-raġuni għaliex, abbażi ta’ dan ta’ hawn fuq, l-għajnuna hija l-minimu meħtieġ sabiex il-proġett isir profittabbli biżżejjed:

|  |
| --- |
| … |

* + 1. Għal każijiet tax-Xenarju 2, jekk jogħġbok ipprovdi l-informazzjoni li ġejja (jew irreferi għall-partijiet rilevanti tax-xenarju kontrofattwali ppreżentat) (il-paragrafu 97 tal-RAG):
* il-kalkolu fid-differenza tal-Valur Preżenti Nett (“VPN”) tal-investiment fiż-żona fil-mira u l-VPN tal-investiment fil-post alternattiv[[17]](#footnote-17):

|  |
| --- |
| … |

* il-parametri kollha użati għall-kalkolu ta’ hawn fuq (fost l-oħrajn il-perjodu ta’ żmien ikkonċernat, ir-rata ta’ skont użata, eċċ.):

|  |
| --- |
| … |

* spjegazzjoni tar-raġuni għaliex abbażi ta’ dan ta’ hawn fuq l-għajnuna ma taqbiżx id-differenza bejn il-VPN tal-investiment fiż-żona fil-mira u l-VPN fil-post alternattiv:

|  |
| --- |
| … |

* 1. **Evitar ta’ effetti negattivi bla bżonn fuq il-kompetizzjoni u fuq il-kummerċ**

Definizzjoni tas-suq rilevanti:

* + 1. Ipprovdi l-informazzjoni speċifikata hawn taħt sabiex tidentifika s-suq/swieq tal-prodott ikkonċernat(i) (jiġifieri, prodotti affettwati mill-bidla fl-imġiba tal-benefiċjarju tal-għajnuna) u sabiex tidentifika l-kompetituri u l-klijenti/il-konsumaturi affettwati (il-paragrafu 124 u l-paragrafu 125 tal-RAG):
* Speċifika l-prodott(i) kollha li se jkun(u) manifatturat(i) fl-istabbiliment megħjun malli jkun lest l-investiment u indika, fejn huwa xieraq, il-kodiċi NACE jew kodiċi Prodcom jew in-nomenklatura CPA għal proġetti fis-setturi tas-servizzi.

|  |
| --- |
| … |

* Jekk jogħġbok indika jekk il-prodotti previsti mill-proġett humiex se jissostitwixxu kwalunkwe prodott ieħor manifatturat mill-benefiċjarju (fil-livell ta’ grupp). Liema prodott(i) se jissostitwixxi? Jekk dawn il-prodotti sostitwiti ma humiex manifatturati fil-post tal-proġett, indika fejn qegħdin jiġu mmanifatturati bħalissa. Jekk jogħġbok ipprovdi deskrizzjoni tar-rabta bejn il-produzzjoni sostitwita u l-investiment attwali u agħti skeda ta’ żmien għas-sostituzzjoni.

|  |
| --- |
| … |

* Jekk jogħġbok indika liema prodott(i) ieħor/oħrajn jista’ jiġi mmanifatturat/jistgħu jiġu mmanifatturati bl-istess faċilitajiet ġodda (permezz tal-flessibbiltà tal-installazzjonijiet tal-produzzjoni tal-benefiċjarju) b’kost addizzjonali żgħir jew bl-ebda kost addizzjonali.

|  |
| --- |
| … |

* Jekk jogħġbok spjega jekk il-proġett jikkonċernax prodott intermedju u jekk parti sinifikanti mill-produzzjoni tinbiegħx mod ieħor milli fis-suq (taħt kundizzjonijiet tas-suq). Abbażi tal-ispjegazzjoni ta’ hawn fuq, sabiex ikunu kkalkolati s-sehem mis-suq u ż-żieda fil-kapaċità fil-bqija ta’ din it-taqsima, jekk jogħġbok indika jekk il-prodott ikkonċernat huwiex il-prodott previst mill-proġett jew jekk huwiex prodott downstream.

|  |
| --- |
| … |

* Indika s-suq/is-swieq tal-prodott rilevanti. Is-suq tal-prodott rilevanti jinkludi l-prodott ikkonċernat u s-sostituti tiegħu fuq in-naħa tad-domanda, jiġifieri prodotti meqjusin li huma hekk mill-konsumatur (minħabba l-karatteristiċi, il-prezzijiet u l-użu intenzjonat tal-prodott) u s-sostituti tiegħu fuq in-naħa tal-provvista, jiġifieri prodotti meqjusin li huma hekk mill-produtturi (permezz tal-flessibbiltà tal-installazzjonijiet tal-produzzjoni tal-benefiċjarju u tal-kompetituri tiegħu). Jekk jogħġbok indika xi tqis bħala s-sostituti rilevanti tan-naħa tad-domanda u tal-provvista f’dan il-każ. Jekk jogħġbok ipprovdi evidenza, jekk possibbli minn parti terza indipendenti, sabiex issostni l-konklużjonijiet tiegħek dwar dan il-punt.

|  |
| --- |
| … |

* + 1. Jekk jogħġbok ipprovdi informazzjoni, u evidenza ta’ sostenn, dwar is-suq ġeografiku rilevanti tal-benefiċjarju:

|  |
| --- |
| … |

**Għal każijiet tax-xenarju 1**[[18]](#footnote-18)

Saħħa tas-Suq (il-paragrafu 108 u l-paragrafu 127 tal-RAG):

* + 1. Ipprovdi l-informazzjoni li ġejja dwar il-pożizzjoni tas-suq tal-benefiċjarju (tul perjodu ta’ żmien qabel jirċievi l-għajnuna u l-pożizzjoni tas-suq mistennija wara li jiġi ffinalizzat l-investiment) (il-paragrafu 133 tal-RAG):
* stima tal-bejgħ kollu (f’termini ta’ valur u volum) tar-riċevitur tal-għajnuna fis-suq rilevanti (fil-livell ta’ grupp).

|  |
| --- |
| … |

* stima tal-bejgħ globali tal-produtturi kollha fis-suq rilevanti (f’termini ta’ valur u volum). Jekk ikunu disponibbli, inkludi statistiċi ppreparati minn sorsi pubbliċi u/jew indipendenti.

|  |
| --- |
| … |

* + 1. Ipprovdi valutazzjoni tal-istruttura tas-suq rilevanti billi tinkludi, pereżempju, il-livell ta’ konċentrazzjoni fis-suq, ostakoli possibbli għad-dħul, is-saħħa tax-xerrej u ostakoli għall-espansjoni jew il-ħruġ. Jekk jogħġbok ipprovdi evidenza, jekk possibbli minn parti terza indipendenti, sabiex issostni l-konklużjonijiet tiegħek dwar dan il-punt.

|  |
| --- |
| … |

Kapaċità (il-paragrafu 127(1) tal-RAG):

* + 1. Ipprovdi stima tal-kapaċità tal-produzzjoni addizzjonali maħluqa mill-investiment (f’termini ta’ volum u ta’ valur):

|  |
| --- |
| … |

**Għall-każijiet kollha**

Effetti negattivi evidenti:

* + 1. Għal każijiet tax-xenarju 1, jekk jogħġbok ipprovdi l-informazzjoni li ġejja, u evidenza ta’ sostenn, dwar is-suq tal-prodott rilevanti[[19]](#footnote-19):
* Minn perspettiva fit-tul, is-suq rilevanti sejjer lura strutturalment (jiġifieri, qiegħed juri rata ta’ tkabbir negattiva)? (il-paragrafu 130 tal-RAG)

|  |
| --- |
| … |

* Is-suq rilevanti sejjer lura b’mod relattiv (jiġifieri, qiegħed juri rata ta’ tkabbir pożittiva, iżda mhux aktar minn rata ta’ tkabbir ta’ riferiment)? (il-paragrafu 130 tal-RAG)

|  |
| --- |
| … |

* + 1. Għal każijiet tax-xenarju 2, indika jekk, mingħajr għajnuna, l-investiment kienx isir f’żona b’intensità tal-għajnuna reġjonali li hija ogħla jew l-istess bħal dik taż-żona fil-mira? (il-paragrafu 117 tal-RAG) Jekk jogħġbok ipprovdi evidenza sabiex tappoġġa l-pożizzjoni tiegħek.

|  |
| --- |
| … |

* + 1. Ikkonferma jekk il-benefiċjarju ppreżentax dikjarazzjoni li fiha huwa jikkonferma li, fil-livell ta’ grupp, ma għalaqx l-istess attività jew waħda simili fiż-ŻEE fis-sentejn ta’ qabel l-applikazzjoni għall-għajnuna u ma huwiex beħsiebu jagħlaq l-istess attività jew waħda simili fiż-ŻEE fis-sentejn wara t-tlestija tal-investiment (il-paragrafu 118 tal-RAG).

Jekk ikun ipprovda din id-dikjarazzjoni, jekk jogħġbok ehmeż kopja tagħha man-notifika. Jekk ma kienx, jekk jogħġbok spjega għaliex ma għamilx dan.

|  |
| --- |
| … |

* + 1. Jekk il-benefiċjarju fil-livell ta’ grupp għalaq l-istess attività jew waħda simili f’żona oħra fiż-ŻEE fis-sentejn ta’ qabel l-applikazzjoni għall-għajnuna, jew beħsiebu jagħmel hekk fis-sentejn wara t-tlestija tal-investiment, u rriloka din l-attività fiż-żona fil-mira, jew beħsiebu jagħmel hekk, jekk jogħġbok spjega għaliex iqis li ma hemm ebda rabta kawżali bejn l-għajnuna u r-rilokazzjoni (il-paragrafu 118 tal-RAG).

|  |
| --- |
| … |

* + 1. Spjega jekk l-għajnuna mill-Istat tirriżultax direttament f’telf sostanzjali ta’ impjiegi f’postijiet eżistenti fiż-ŻEE. Jekk l-għajnuna mill-Istat tirriżulta f’telf sostanzjali ta’ impjiegi f’postijiet eżistenti fiż-ŻEE, indika n-numru tagħhom u l-proporzjon meta mqabbla mat-total tal-impjiegi tal-post(ijiet) ikkonċernat(i).

|  |
| --- |
| … |

|  |
| --- |
| Trasparenza |

* 1. Jekk jogħġbok ikkonferma li t-test sħiħ tad-deċiżjoni għall-għoti ta’ għajnuna individwali jew tal-iskema ta’ għajnuna approvata u tad-dispożizzjonijiet ta’ implimentazzjoni tagħha, jew link għalih u informazzjoni dwar kull għotja ta’ għajnuna individwali li taqbeż il-EUR 100 000, se jiġi ppubblikat bl-użu tal-istruttura fl-Anness VIII fil-Modulu għall-Għoti ta’ Trasparenza tal-Kummissjoni Ewropea jew fuq sit web komprensiv dwar l-għajnuna mill-Istat, fil-livell nazzjonali jew reġjonali[[20]](#footnote-20) fi żmien 6 xhur mid-data tal-għoti tal-għajnuna, jew, għal għajnuna fil-forma ta’ vantaġġi tat-taxxa, fi żmien sena mid-data li fiha tkun dovuta d-dikjarazzjoni tat-taxxa.

Iva

* 1. Jekk jogħġbok ipprovdi referenzi għad-dispożizzjonijiet rilevanti fil-bażi ġuridika li jistipulaw li l-awtorità tal-għoti għandha tippubblika fuq il-Modulu tal-Għoti ta’ Trasparenza jew fuq sit web komprensiv dwar l-għajnuna mill-Istat, fil-livell nazzjonali jew reġjonali[[21]](#footnote-21), tal-anqas l-informazzjoni li ġejja dwar l-iskemi notifikati ta’ għajnuna mill-Istat: it-test tal-iskema ta’ għajnuna notifikata u d-dispożizzjonijiet ta’ implimentazzjoni tagħha, l-awtorità tal-għoti, il-benefiċjarji individwali, l-ammont ta’ għajnuna għal kull benefiċjarju u l-intensità tal-għajnuna. (il-paragrafu 136 tal-RAG)

Jekk dawn id-dispożizzjonijiet ma jkunux fis-seħħ, jekk jogħġbok spjega għaliex le. Bl-istess mod, jekk dawn id-dispożizzjonijiet ma jkunux inklużi fil-bażi ġuridika għall-iskema notifikata, iżda jkunu jinsabu f’dokumenti leġiżlattivi oħrajn, jekk jogħġbok indika dan.

|  |
| --- |
| … |

Jekk jogħġbok ipprovdi referenzi għad-dispożizzjonijiet rilevanti fil-bażi ġuridika li jistipulaw li l-informazzjoni msemmija hawn fuq se tkun disponibbli għall-pubbliku ġenerali mingħajr restrizzjonijiet għal mill-anqas 10 snin mid-data tal-għoti tal-għajnuna. (il-paragrafu 140 tal-RAG).

|  |
| --- |
| Rapportar u Monitoraġġ |

* 1. Ikkonferma li f’konformità mar-Regolament tal-Kunsill (UE) Nru 2015/1589 tat-13 ta’ Lulju 2015 u mar-Regolament tal-Kummissjoni (KE) Nru 794/2004 tal-21 ta’ April 2004 li jimplimenta r-Regolament tal-Kunsill (UE) 2015/1589 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea, ir-rapporti annwali se jintbagħtu lill-Kummissjoni.

Iva

* 1. Jekk jogħġbok ikkonferma li se jinżammu rekords dettaljati għal mill-anqas 10 snin mid-data tal-għoti tal-għajnuna, li jkun fihom l-informazzjoni u d-dokumentazzjoni ta’ sostenn meħtieġa sabiex jiġi stabbilit li l-kundizzjonijiet kollha ta’ kompatibbiltà huma ssodisfati, u li dawn ir-rekords se jiġu pprovduti lill-Kummissjoni meta ssir talba għalihom.

Iva

1. Il-Linji Gwida dwar l-għajnuna reġjonali mill-Istat (ĠU C 153, 29.4.2021, p. 1). [↑](#footnote-ref-1)
2. “L-istess attività jew waħda simili” tfisser attività li taqa’ taħt l-istess kategorija (kodiċi numeriku b’erba’ ċifri) tal-klassifikazzjoni statistika tal-attivitajiet ekonomiċi NACE Reviżjoni 2. [↑](#footnote-ref-2)
3. Kif definit fil-Komunikazzjoni tal-Kummissjoni — Il-linji gwida dwar l-għajnuna mill-Istat għas-salvataġġ u r-ristrutturar ta’ impriżi mhux finanzjarji f’diffikultà (ĠU C 249, 31.7.2014, p. 1). [↑](#footnote-ref-3)
4. “SMEs” tfisser intrapriżi li jissodisfaw il-kundizzjonijiet stipulati fir-Rakkomandazzjoni tal-Kummissjoni tas-6 ta’ Mejju 2003 dwar id-definizzjoni tal-intrapriżi mikro, żgħar u ta’ daqs medju (ĠU L 124, 20.5.2003, p. 36). [↑](#footnote-ref-4)
5. L-akkwiżizzjoni unika tal-ishma ta’ impriża ma tikkwalifikax bħala investiment inizjali. [↑](#footnote-ref-5)
6. Il-kundizzjonijiet huma dawn li ġejjin: (1) Li l-investiment jikkonċerna investiment inizjali f’territorju identifikat għal appoġġ kofinanzjat mill-JTF f’żona “c” li għandha PDG *per capita* taħt il-100 % tal-medja tal-EU-27; (2) li l-investiment u l-benefiċjarju jkunu identifikati fil-pjan territorjali għal tranżizzjoni ġusta ta’ Stat Membru approvat mill-Kummissjoni; u (3) li l-għajnuna mill-Istat għall-investiment tkun koperta mill-JTF sal-massimu permess. [↑](#footnote-ref-6)
7. Is-sempliċi akkwiżizzjoni tal-ishma ta’ impriża ma tikkwalifikax bħala investiment inizjali li joħloq attività ekonomika ġdida. [↑](#footnote-ref-7)
8. Din id-dispożizzjoni ma tapplikax għal SMEs jew fil-każ tal-akkwiżizzjoni ta’ stabbiliment. [↑](#footnote-ref-8)
9. Il-paragrafu 33 tal-RAG jipprovdi li fil-każ ta’ intrapriżi kbar, il-kostijiet ta’ assi intanġibbli huma eliġibbli biss sa limitu ta’ 50 % tal-kostijiet ta’ investiment eliġibbli totali għall-investiment inizjali. Għall-SMEs, huma eliġibbli 100 % tal-kostijiet tal-assi intanġibbli. Il-paragrafu 34 tal-RAG jipprovdi li l-assi intanġibbli li jistgħu jitqiesu għall-kalkolu tal-kostijiet ta’ investiment iridu jibqgħu assoċjati mal-qasam ikkonċernat u ma għandhomx jiġu ttrasferiti għal oqsma oħrajn. Għal dan il-għan, l-assi intanġibbli jridu jissodisfaw il-kundizzjonijiet li ġejjin:

   iridu jintużaw esklussivament fl-istabbiliment li jirċievi l-għajnuna;

   iridu jkunu amortizzabbli;

   iridu jinxtraw skont kundizzjonijiet tas-suq minn partijiet terzi mhux relatati mal-akkwirent;

   iridu jiġu inklużi fl-assi tal-impriża li tkun qed tirċievi l-għajnuna u jridu jibqgħu assoċjati mal-proġett li għalih tkun ingħatat l-għajnuna għal mill-anqas ħames snin (tliet snin għall-SMEs). [↑](#footnote-ref-9)
10. Avviż tal-Kummissjoni dwar ir-rati ta’ interess ta’ rkupru tal-għajnuna mill-Istat u r-rati ta’ referenza/ta’ skont applikabbli mill-1 ta’ Mejju 2021 (Ippubblikat f’konformità mal-Artikolu 10 tar-Regolament tal-Kummissjoni (KE) Nru 794/2004 tal-21 ta’ April 2004 (ĠU L 140, 30.4.2004, p. 1.) 2021/C 139/04. [↑](#footnote-ref-10)
11. L-ammont(i) ta’ għajnuna u l-kostijiet eliġibbli għandhom jiġu pprovduti kemm f’valuri nominali kif ukoll f’dawk skontati. [↑](#footnote-ref-11)
12. Sabiex tagħmel dan tista’, pereżempju, tirreferi għall-kriterji numerati fil-paragrafu 50 tal-RAG u/jew għall-pjan tan-negozju tal-benefiċjarju. L-effetti pożittivi mistennija jistgħu pereżempju jkunu relatati mal-għadd ta’ impjiegi maħluqin jew salvagwardjati, mal-attivitajiet tar-riċerka u l-iżvilupp u l-innovazzjoni, mat-taħriġ, mal-ħolqien ta’ cluster u mal-kontribut possibbli għat-tranżizzjoni diġitali u ekoloġika tal-ekonomija (inkluż, fejn rilevanti, informazzjoni dwar jekk l-investiment huwiex ambjentalment sostenibbli skont it-tifsira tar-Regolament tal-UE dwar it-Tassonomija 2020/852). [↑](#footnote-ref-12)
13. Din il-mistoqsija ma tapplikax għal self sussidjat, self pubbliku ta’ kapital ta’ ekwità jew parteċipazzjonijiet pubbliċi li ma jissodisfawx il-prinċipju ta’ investitur tas-suq, garanziji mill-Istat li fihom elementi ta’ għajnuna, jew appoġġ pubbliku mogħti fl-ambitu tar-regola *de minimis*. [↑](#footnote-ref-13)
14. Pereżempju, għotjiet diretti, eżenzjonijiet jew tnaqqis tat-taxxi, sigurtà soċjali jew imposti obbligatorji oħrajn, jew il-provvista ta’ art, prodotti jew servizzi bi prezzijiet favorevoli, eċċ. [↑](#footnote-ref-14)
15. Pereżempju, self b’rati tal-imgħax baxxi jew tnaqqis tal-imgħax, garanziji tal-Istat, ix-xiri ta’ parteċipazzjoni azzjonarja jew injezzjoni alternattiva ta’ kapital b’termini favorevoli. [↑](#footnote-ref-15)
16. Il-perjodu ta’ żmien meqjus għall-kalkolu tal-IRR għandu jikkorrispondi ma’ skedi taż-żmien li normalment jitqiesu mill-industrija għal proġetti simili. [↑](#footnote-ref-16)
17. Il-kostijiet u l-benefiċċji rilevanti kollha jridu jitqiesu, inkluż pereżempju, il-kostijiet amministrattivi, il-kostijiet għat-trasport, il-kostijiet għat-taħriġ li ma humiex koperti minn għajnuna għat-taħriġ kif ukoll id-differenzi fil-pagi. Madankollu, f’każ li l-post alternattiv ikun jinsab fiż-ŻEE, is-sussidji mogħtija f’dak il-post ieħor ma jistgħux jitqiesu. [↑](#footnote-ref-17)
18. Jekk jogħġbok ipprovdi wkoll din l-informazzjoni għal sitwazzjonijiet tax-xenarju 2 fejn l-investiment, fix-xenarju kontrofattwali, isir f’suq ġeografiku differenti [↑](#footnote-ref-18)
19. Prestazzjoni baxxa tas-suq tipikament titkejjel kontra l-PDG taż-ŻEE matul it-3 snin qabel il-bidu tal-proġett (rata ta’ riferiment); din tista’ titkejjel ukoll abbażi tar-rati tat-tkabbir imbassra għat-3 snin sa 5 snin li jkun imiss. L-indikaturi jistgħu jinkludu t-tkabbir futur mistenni tas-suq ikkonċernat u r-rati tal-użu tal-kapaċità mistennija riżultanti, kif ukoll l-impatt possibbli taż-żieda fil-kapaċità fuq il-kompetituri f’termini ta’ prezzijiet u marġnijiet tal-profitt. [↑](#footnote-ref-19)
20. Kif definit fl-Anness III tar-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat. [↑](#footnote-ref-20)
21. Kif definit fl-Anness III tar-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat. [↑](#footnote-ref-21)